b'\n_START_ARTICLE_\nGoethejeva hi\xc5\xa1a, Frankfurt\n_START_PARAGRAPH_\nGoethejeva hi\xc5\xa1a v sredi\xc5\xa1\xc4\x8du  Frankfurta je bila do leta 1795 dom dru\xc5\xbeine Goethe.\n_START_SECTION_\nGoethejeva rojstna hi\xc5\xa1a in spomenik\n_START_PARAGRAPH_\nJohann Wolfgang Goethe se je rodil leta 1749 v hi\xc5\xa1i na ulici Gro\xc3\x9fen Hirschgraben v Frankfurtu. Hi\xc5\xa1a njegovih star\xc5\xa1ev je bila sestavljena iz dveh ozkih, med seboj povezanih pollesenih hi\xc5\xa1. Leta 1733 jo je kupila babica Cornelia Goethe kot vdovski sede\xc5\xbe. Po njeni smrti je o\xc4\x8de, cesarski svetnik Johann Caspar Goethe, 1755/56 zgradil nad kletmi starih hi\xc5\xa1 reprezentan\xc4\x8dno, \xc5\xa1tirinadstropno stavbo v slogu poznega baroka (rokokoja). V njej je \xc5\xbeivel Johann Wolfgang Goethe, razen ko je \xc5\xa1tudiral v letih 1765/68 v Leipzigu in 1770/71 v Strasbourgu, dokler ni \xc5\xa1el v Weimar leta 1775; svoja mlada leta je opisal v avtobiografiji \'Poezija in resni\xc4\x8dno\' (Dichtung und Wahrheit). Leta 1795 je njegova mati Catharina Elisabeth Goethe prodala hi\xc5\xa1o, saj jo je bilo po smrti o\xc4\x8deta preve\xc4\x8d te\xc5\xbeko upravljati._NEWLINE_Po prodaji je hi\xc5\xa1a zamenjala ve\xc4\x8d lastnikov. Zadnji lastnik je na podstre\xc5\xa1ju uredil majhno Goethejevo spominsko sobo. Ko jo je bilo treba leta 1863 rekonstruirati, je leta 1859 Otto Volger uspe\xc5\xa1no ustanovil Freien Deutschen Hochstift, znanstveno mestno dru\xc5\xa1tvo, za nakup hi\xc5\xa1e. Po\xc4\x8dasi je bila ponovno obnovljena po zgodovinskih virih ter Goethejevih spominih ter odprta za javnost kot eden prvih pesnikovih spomenikov.\n_START_SECTION_\nUni\xc4\x8denje in obnova\n_START_PARAGRAPH_\nMed letalskim napadom na Frankfurt 22. marca 1944, ko je bila 112. obletnica Goethejeve smrti, je bil odsek ceste Gro\xc3\x9fen Hirschgrabens mo\xc4\x8dno po\xc5\xa1kodovan in Goethejevo hi\xc5\xa1o je uni\xc4\x8dila bomba. Leta 1947 se je za\xc4\x8dela natan\xc4\x8dna obnova pod vodstvom arhitekta Thea Kellnerja. Leta 1951 je bila otvoritev. Med vojno shranjeno pohi\xc5\xa1tvo, umetnostne in vsakdanje predmete, knjige, fotografije in rokopise so vrnili v hi\xc5\xa1o Goethejevih star\xc5\xa1ev._NEWLINE_O uporabnosti po obnovi je leta 1945 potekala velika razprava. Direktor za urbanizem in na\xc4\x8drtovanje Werner Hebebrand in mestni gradbenik Eugen Blanck sta zavrnila obnovo Goethejeve hi\xc5\xa1e, prav tako je to storil katoli\xc5\xa1ki novinar Walter Dirks. To je potrdila tudi raziskava nem\xc5\xa1ke Delovne zveze (Werkbund Hessen) spomladi leta 1947 med arhitekti in umetnostnimi zgodovinarji. Iz\xc5\xa1la je prva \xc5\xa1tevilka revije Baukunst und Werform, ki je objavila temeljne zahteve za obnovo: "Uni\xc4\x8dena dedi\xc5\xa1\xc4\x8dina ne sme biti zgodovinsko rekonstruirana, lahko le nastane za nove naloge v novi obliki." Na strani zagovornikov rekonstrukcije so bili med drugim tudi Nobelov nagrajenec Hermann Hesse, filozof Karl Jaspers in industrialec Richard Merton, ki se je vrnil domov iz izgnanstva. Na koncu so prevladali zagovorniki obnove.\n_START_SECTION_\nGoethejev muzej (Goetheh\xc3\xb6fe) \xe2\x80\x93 Nem\xc5\xa1ki romanti\xc4\x8dni muzej\n_START_PARAGRAPH_\nGoethejeva hi\xc5\xa1a je del Freie Deutsche Hochstift, dru\xc5\xa1tva za znanost, umetnost in izobra\xc5\xbeevanje v Franfurtu. V povezavi s tem je tudi Goethejev muzej, umetnostna galerija Goethejevega \xc4\x8dasa. Ta bi moral biti leta 2018 vklju\xc4\x8den v Nem\xc5\xa1ki romanti\xc4\x8dni muzej, ki bo zgrajen na sosednjem zemlji\xc5\xa1\xc4\x8du. Muzejska zgradba je del razvojnega projekta Goetheh\xc3\xb6fe, ki vklju\xc4\x8duje tudi posodobitev dvorane Cantate kot novega prizori\xc5\xa1\xc4\x8da Fliegenden Volksb\xc3\xbchne, gradnje stanovanj in kavarne okoli skupnega dvori\xc5\xa1\xc4\x8da.'